VIIMSI VALLAVALITSUS

Päästeamet

Põhja Päästekeskus ohutusjärelevalve büroo

[pohja@rescue.ee](mailto:pohja@rescue.ee) Meie 11.04.2023 nr 10-10/1695

Detailplaneeringu kooskõlastamiseks esitamine: Viimsi vald, Muuga küla, Koorma tn 2a

Tulenevalt Vabariigi Valitsuse 17.12.2015 määruse nr 133 „Planeeringute koostamisel koostöö tegemise kord ja planeeringute kooskõlastamise alused“ § 3 punktist 10 esitame Teile kooskõlastamiseks liigilt üldisematele planeeringutele vastava Viimsi vald, Muuga küla, Koorma tn 2a detailplaneeringu.

Detailplaneeringuga jagatakse kinnistu kaheks tootmismaa krundiks, suurustega 22 035 m² ja 20 638 m² ning määratakse kruntide ehitusõigus. Kummagi krundi täisehitus on 70 % krundi pindalast. Krundil pos 1 paiknevad olemasolevad mahutid kõrgusega 33 meetrit ning krundi osas jääb kehtima 2002. a kehtestatud Muuga sadama lääneosa detailplaneeringuga määratud ehitusõigus.

Krunt pos 2 on hoonestuseta ning sellele määratakse ehitusõigus ladude, angaaride, abihoonete jms püstitamiseks, mida plaanitakse kasutada erinevate puisteainete (killustik, puidupelletid, vili jmt) hoiustamiseks. Krundile kavandatakse kuni 6 000 m² ehitisealuse pinnaga laohoone. Ohtlike kaupade käitlemist detailplaneeringuga ei kavandata.

Detailplaneeringuga määratakse muuhulgas ehitiste toimimiseks vajalike tehnovõrkude asukohad, juurdepääsud ja liikluskorralduse lahendus. Detailplaneeringuga on lahendatud kruntide tehnovõrkudega varustamise põhimõtted, sh on määratud tuleohutuse tagamise abinõud (seletuskiri ptk 3.7, lk 10). Palume Teid kooskõlastada detailplaneeringu tuleohutuse osa.

Detailplaneering (seletuskiri: 17.01.2023, põhijoonis ja tehnovõrkude joonis: 09.02.2023) asub aadressil: <https://viimsivv-my.sharepoint.com/:f:/g/personal/anne_siitan_viimsivv_ee/Eq82BOS92thAhDAhuvM-RrIBLgiG9VpOqcH81v4RFjKlzA?e=m9caVe>

(allkirjastatud digitaalselt)

Merje Muiso

Planeeringute osakonna juhataja

Anne Siitan 602 8822; anne@viimsivv.ee